text: [{"text_idx": "#000004", "text": "Hevur Kaj Leo s\u00e6\u00f0 ljo\u0301si\u00f0?"}, {"text_idx": "#000005", "text": "So bakka\u00f0i l\u00f8gma\u00f0ur fyri try\u0301stinum fra\u0301 afturhaldskreftunum. Hann tyktist n\u00e6stan nipin, ta\u0301 hann i\u0301 ti\u0301\u00f0indunum a\u0301 mi\u00f0degi vi\u00f0gekk, at hann var bakka\u00f0ur fyri at halda sambandsflokkin intaktan. Hetta var kanska endin a\u0301 einari av mest merkisverdu komediunum, i\u00f0 vit hava uppliva i\u0301 f\u00f8royskum politikki."}, {"text_idx": "#000008", "text": "No\u0301gv kann sigast um Kaj Leo Holm Johannesen, um manglandi taktiskt snildi, um hann heldur si\u0301n valllyfti, ennta\u0301 hevur man seinastu ti\u0301\u00f0ina spekulera i\u0301 hansara erligheit, men mi\u0301tt grei\u00f0a inntrykk av manninum er, at i\u0301 mun til no\u0301gvar av si\u0301num floksfelagum, er Kaj Leo als ikki forstokka\u00f0ur."}, {"text_idx": "#000011", "text": "Einasti trupulleikin er, at sambandsflokshugsjo\u0301nin er forstokka. Hon byggir a\u0301 at halda status quo, o\u0301ans\u00e6\u00f0 hvussu og hvat. Vit skulu ikki vera i\u0301 Ri\u0301kisfelagsskapinum, ti\u0301 ta\u00f0 er til okkara fyrimuns \u2013 Nei, vit skulu vera i\u0301 Ri\u0301kisfelagsskapinum o\u0301ans\u00e6\u00f0. Ri\u0301kisfelagsskapurin er endama\u0301li\u00f0 i\u0301 s\u00e6r sja\u0301lvum. Ti\u0301 ger ny\u0301ggja innliti\u00f0, at Kaj Leo er fullkomiliga o\u0301egna\u00f0ur at lei\u00f0a Sambandsflokkin longur. Hann hevur s\u00e6\u00f0 ljo\u0301si\u00f0, og ju\u0301st ljo\u0301si\u00f0 er i\u0301 ands\u00f8gn vi\u00f0 hugsjo\u0301nina, i\u00f0 hann er h\u00f8vu\u00f0sforspra\u0301kari fyri."}, {"text_idx": "#000013", "text": "Men ta\u00f0 sum nu\u0301 er a\u0301hugavert, er at vita hvussu Kaj Leo fer at tri\u0301vast i\u0301 afturhaldsmyrkrinum, nu\u0301 fr\u00e6lsisneistin er tendra\u00f0ur i\u0301 honum. Eisini ver\u00f0ur a\u0301hugavert at vita, um sambandsflokkurin kann liva vi\u00f0, at hava ein formann, i\u00f0 innast inni er i\u0301 ands\u00f8gn vi\u00f0 grundhugsjo\u0301nina. Men well, well, l\u00e6ttast er ivaleyst bara at lata standa til, gloyma alt um hetta og saman ganga vi\u0301\u00f0ari i\u0301 afturhaldsmyrkrinum, ta\u00f0 er eisini tann sambandski ma\u0301tin at gera ta\u00f0."}, {"text_idx": "#000014", "text": "Leave a Reply Cancel reply"}]